Odense Adresse-Contoirs Efterretninger, 1843-09-23
(Jndsendt.) Jeg har i indeværende Aar indgivet 3 Andragender til det Kongel. danske Cancellie, der gik ud paa Tilladelse til et Dampbrænderies Anlæg i en mig tilhørende Gaard paa Vestergade i Odense, Tilladelse til at en aarlig Afgift til Odense Borgmestere af 70 Rbd., der hæftede paa min samlede Eiendom Kragsberggaard, enten maatte qvitteres, ved at jeg ind betaler en Kapital, hvis Renter svarede til 70 Rbd., eller og at disse 70 Rbd. fordeeltes paa de forskjellige Parceller, i Tilfælde af at Jorderne udstykkedes, eller endelig om Afgiften alene maatte henlægges paa Borgermesterjorderne, fra hvis Jndkjøb samme deriverede, og endelig Tilladelse til at afbryde de overflødigblevne Bygninger paa Kragsberggaard, hvis Jorderne udstykkedes. - Om Tilladelse til at udstykke Gaardens Jorder har jeg ikke søgt, da saadant er lovhjemlet, eftersom alle Jorderne ere Kjøbstad Eiendom. - Odense Byes Borger repræsentation har i dens afgivne Erklæringer modsat sig alle mine Andragender; herover kan jeg naturligviis ikke beklage, mig, da jeg antager at heri er handlet efter bedste Evne, derimod vil vist ingen fortænke mig i, at jeg ikke upaatalt lader en aabenbar Usandhed til min Forkleinelse, som Borgerrepræsentationen i sin senest afgivne Erklæring (offentliggjorte i sidste Nummer af denne Avis) har tilladt sig at fremføre, som Beviis for det, som man kalder det, fordærvelige i mit Udstyknings-System, og som Støtte for dens Moderklæring. Man har nemlig her debiteret – at ved Udstykninger af flere af mine Eiendomme var Byen bleven bebyrdet med et forøget Antal Almisselemmer; dette er det Paasagn jeg finder mig foranlediget til her, ligesaa offentlig som Communalbestyrelsen, har gjort det, at tilbagevise som Usandhed; jeg har aldrig ved mine Handlinger foranlediget Communen nogen saadan Byrde, ja jeg tør frit udsige, uden at vente gyldig Modsigelse, at ikke mange af Communens Jndvaanere, hverken efter Evne eller ved sin Virksomhed, har virket mere til Afværgelse af Fattigskattens Forøgelse end netop jeg; det maae derfor dobbelt smerte mig, at blive saaledes behandlet af Borgerrepræsentanterne, som skeet er, og man burde vist ikke saaledes offentlig paa løs Opgivende krænke den Mand, man ikke kan nægte Sandheden af hvad her er anført. - Det Kongelige danske Cancellie har viist sig humanere imod mig, thi det har ikke alene meddeelt mig Privilegium paa at anlægge det ansøgte Damp brænderie, men det har og indvilliget i, at Afgiften til Borgemesterembedet for Eftertiden kun skal være prioriteret i Borgemesterjorderne. At mit Andragende herom burde anbefales og bevilges, vil for den, der har den rette Jndsigt, og ikke er stærkt betagen af Jnhumanitet, indrømmes, naar det er ham vitterligt, at disse Jorder staae for over 7 Tdr. Hartk. og kan afgive, i Forhold til hvad Byens mindre gode Jorder afgive i Leie, aarlig circa 5 a 600 Rbd. Netto. - Jøvrig vil jeg ikke undlade, da den af mig foretagne Udstykning (ikke af flere, kun af een Eiendom, nu atter offentlig er berørt, at tillade mig den bemærkning, at alle Parcellerne have naturligviis det lovbefalede Areal, ja at de fleste have langt derover, at Jorderne ere særdeles gode, at Beliggenheden er inden 1/4 Miil fra Odense, at kyndige Folk ansee denne min Foranstaltning for at være gavnlig, især da der paa Stedet forhen saa godt som ingen kraftige Arbeidsmænd fandtes, og i alt Fald tør jeg yttre den Formening, at Odense Commune er bedre tjent vedat der i dens Nærhed etableres Eiendomshuse med Jord, end at der, saaledes som nu er Tilfældet, bygges et Qvistværelse ovenpaa de gamle Huse i Byens Smaastræder, og at enhver Tofte ved Byen benyttes til Byggeplads, for at modtage forarmede Dagleiere i sine Leievaaninger.